Edward Sokoine

Edward Moringe Sokoine (Monfuli, 1938ko abuztuaren 1a – Morogoro, 1984ko apirilaren 12a) tanzaniar politikaria izan zen. Tanzaniako lehen ministroa izan zen 1978tik 1980ra eta 1983tik hil zen arte.

1948tik 1958ra lehen eta bigarren mailako ikasketak egin zituen Monduli eta Umbwe hirietan. 1961ean Tanganykako Batasun Nazional Afrikarra alderdiarekin bat egin zuen eta 1962tik 1963ra administrazio ikasketak egin zituen Alemaniako Errepublika Federalean. Bere herrialdera itzulita, diputatu hautatu zuten, eta 1967an Komunikazio, Garraio eta Lan ministrorde izendatu zuten. 1970ean Defentsa ministro izendatu zuten eta 1975ean diputatu hautatu zuten berriro. 1977an, agintean zegoen Chama Cha Mapinduzi alderdiko batzorde nagusiko kide izendatu zuten, eta urte berean hasi zuen lehen ministro kargua.

1978ko azaroan baliabide zibil eta militarrak Uganda-Tanzaniako gerrara bideratzea agindu zuen, eta 1979an gerrako garaipenaren ospakizunetan parte hartu zuen. 1980an dimisioa eman zuen.

1983an izendatu zuten berriro lehen ministro, eta hurrengo urtean hil zen auto istripu batean, Julius Nyerere presidentearen lekua hartzeko hautagai nagusia zenean.

Kategoria:Tanzaniako katolikoak
Kategoria:Tanzaniako politikariak
Kategoria:Errepide istripuan hildakoak